ISAMBILILO 15
Acani Cino Muzipizile Ukutwalilila?
1. Auzimaci uno ungazana mu kutwalilila kusambilila Baibolo?
Ukwasowa ukuvwilika, ivya mu Baibolo vyo wasambilila mu kabuku ka-a, vyawomya ulukundo lwako kwe Yehova. Lo-o ulukundo luzipizile ukutwalilila. (1 Peter 2:2) Ndi ukulonda uyize uyikale umuyayaya ungasambilila pe Leza mwe Baibolo, aco cingakupalamika kwe weliwe.—Wazya Yohani 17:3; Yuda 21.
Ndi wamanya ivivule pe Leza, ni suwilo lyakonye lingawoma. Isuwilo lingakwavwa ukusecelesya Leza. (Waheberi 11:1, 6) Isuwilo lyako lingakwavwa ukuleka imiwele yako iyiwipe.—Wazya Imilimo 3:19.
2. Uzye ndi wamanya Leza ungavwilizya wuli wanji?
Akavule ndi wasambilila vimwi, ukalonda unenako nawanji ilyasi ilizima lyo wamanya. Po ukusambilila Baibolo, ungasambilila ivya kuwonvya Baibolo pa kulondolwela awantu ilyasi ilizima ni suwilo lyako mwe Yehova.—Wazya Waroma 10:13-15.
Awavule wakatalicila ukulanda ilyasi lizima ni viwuza nanti na wa mulupwa. Pa kulanda nawo mutawalumya imyezo. Pano mukulanda nawo mutati vyo wasuwilamo avyawufi, muwawawuzyavye vyo Leza walaya ivizima. Swinya umanye ukuti awantu wakakunda ndi tuli ni miwele iyizima ukulusya vyo tukalanda.—Wazya 2 Timoti 2:24, 25.
3. Awuciwuzaci wuno ungayipacizya nu Leza?
Ukusambilila Baibolo kungakwavwa ukumanya Leza icete. Co-o cingaleka ukuti wuciwuza wako nu Yehova wuwome. Conyeco swinya cingakuleka ukuti uwe mulupwa lwakwe Leza.—Wazya 2 Wakorinte 6:18.
4. Uzye ungacita wuli pakuti utwalilile ukuya inkolelo?
Ungamanya Leza icete ndi watwalilila ukusambilila Baibolo. (Waheberi 5:13, 14) Ungalanda na wumwi uwa Nte Zyakwe Yehova ukuti muwasambilila nawe e Baibolo mwi buku lino likati Bushe Cinshi Baibolo Isambilisha? Ndi watwalilila ukusambilila Baibolo, apo ungikila icete.—Wazya Amalumbo 1:1-3; 73:27, 28.
E Yehova we Leza wa cimwemwe acino ilyasi lizima likafuma kwe weliwe. Ndi ukulonda ukuwa iciwuza cakwe Yehova, uzipizile ukuzanwa na wantu wakwe. (Waheberi 10:24, 25) Nga ukutwalilila ukusambilila pe Yehova, lyo ukuyiteyanizizya uwumi wa muyayaya. Kutawa cino ungacita icili consi mu wumi wako cino cingalusya ukumanya Leza.—Wazya 1 Timoti 1:11; 6:19.
bem_Latn bem_Latn bem_Latn bem_Latn bem_Latn tum_Latn bem_Latn bem_Latn sun_Latn bem_Latn tum_Latn bem_Latn bem_Latn